Mandag aften anholdt Nordjyllands Politi en 54-årig mand, som i flere omgange havde blottet sig for forbipassernede på Samsøgade i Aalborg. - Vi får anmeldelsen klokken 21.30, hvor anmelderen fortæller, at manden har overrasket hende fra en busk, hvor han har været skjult, fortæller vagtchef ved Nordjyllands Politi Heine Hansen. Politiet fandt dog ikke manden, men klokken 21.59 slog han til igen og politiet fik ham anholdt. - Han har delvist erkendt forholdet, så han blev løsladt igen efter halvanden time, fortæller vagtchefen.

Opsummering:
En 54-årig mand gemte sig i busk, og blottede sig for forbipasserende.